钦定古今图书集成/明伦汇编/皇极典/第231卷 > 性理大全 > 《君德》
## 钦定古今图书集成/明伦汇编/皇极典/第231卷 > 性理大全 > 《君德》

程子曰：“为宗社生灵长久之计，惟是辅养上德。而辅
养之道，非徒涉书史览古今而已，要使跬步不离正
人，乃可以涵养熏陶，成就圣德。”

河东侯氏曰：“君德，天德也。有此盛德，故能上顺天理，
下达人情，无一事之缪，无一物之戾，如天之高，如洲
之深，见而民莫不敬，言而民莫不信，行而民莫不悦，
其声名之洋溢也，无远无近，无内无外，极天地之所
覆载，日月之所照临，霜露之所坠，凡有血气者，无不
尊亲，故曰‘配天，圣人之事，尽于是矣’。”

华阳范氏曰：“‘《书》曰：‘自成汤至于帝乙，成王畏相’。其称
中宗曰‘严恭寅畏’。大王’、王季曰‘克自抑畏’。《诗》曰：‘维此
文王，小心翼翼’。夫为人君，动必有所畏。此盛德也。不
然，以一人肆于民上，其何所不至哉！”

豫章罗氏曰：“仁义者，人主之术也。一于仁，天下爱之
而不知畏；一于义，天下畏之而不知爱。三代之主，仁
义兼隆，所以享国至于长久。自汉以来，或得其偏，如
汉文帝过于仁，宣帝过于义。夫仁可过也，义不可过
也。”

朱子曰：“修德之实，在乎去人欲，存天理。人欲不必声
色货利之娱，宫室观游之侈也，但存诸心者，少失其
正，便是人欲。必也存祗惧之心以畏天，扩宽弘之度

于远猷，出入起居，发号施令，念兹在兹，不敢忘怠，而”
又择端人正士，刚明忠直，能直言极谏者，朝夕与居
左右，不使近习便利捷给之人，得以窥伺间隙，承迎
指意，污染气习，惑乱聪明，务使此心虚明广大，平正
中和，表里洞然，无一毫私意之累，然后为德之修，而
上可以格天，下可以感人，凡所欲为，无不如志。
西山真氏曰：“先圣赞《易》于《干》曰‘君子以自强不息’”，谓
其体天之刚健也。于《坤》曰：“君子以厚德载物”，谓其法
地之博厚也。不体乎干，无以宰万物；不法乎《坤》无以
容万物。汎观古昔，凡过于刚者，为亢、为暴，为强，明自
任；偏于柔者，为暗、为懦、为优，柔不断。虽其失不同，而
害治一也。